**Zmluva o poskytnutí služieb**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

**Čl. I**

**Zmluvné strany**

**1. Objednávateľ:**

Obchodné meno: Všeobecná zdravotná poisťovňa, a. s.

Sídlo: Panónska cesta 2, Bratislava - mestská časť Petržalka 851 04

Zastúpená: **PhDr. Ľubica Hlinková, MPH, predsedníčka predstavenstva**

 **PaedDr. Tibor Papp, člen predstavenstva**

IČO: 35 937 874

DIČ: 20 220 270 40

IČ DPH: SK 2022027040

Bankové spojenie: Štátna pokladnica

IBAN: SK47 8180 0000 0070 0018 2424

Zapísaná v Obchodnom registri Okresného súdu Bratislava I., odd.: Sa, vložka č. 3602/B

(ďalej len „Objednávateľ“)

a

**2. Zhotoviteľ:**

Obchodné meno:

Sídlo:

Zastúpená:

IČO:

DIČ:

IČ DPH:

Bankové spojenie:

IBAN:

Zapísaná v:

(ďalej „Zhotoviteľ“ alebo „Sprostredkovateľ“)

(ďalej spolu aj „zmluvné strany“ alebo „účastníci zmluvy“)

uzatvárajú túto Zmluvu o poskytnutí služieb (ďalej len „zmluva“) na základe výsledku verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

**2.1.** Zhotoviteľ sa zaväzuje vykonať pre Objednávateľa spracovanie údajov, tlač a kompletizáciu výsledkov ročného zúčtovania poistného na verejné zdravotné poistenie za rok 2019 (ďalej len „ročné zúčtovanie poistného“), a to na základe objednávok Objednávateľa a za podmienok dohodnutých v tejto zmluve. Objednávateľ sa zaväzuje zaplatiť Zhotoviteľovi za uvedené činnosti a spracované zásielky cenu podľa tejto zmluvy.

**2.2.** Zmluvné strany sa v rámci plnenia predmetu zmluvy dohodli na zabezpečení nasledovných činností Zhotoviteľom:

1. prevzatie a spracovávanie údajov od Objednávateľa

**b)** zabezpečenie spotrebného materiálu pre realizáciu predmetu zmluvy pri spôsobe doručovania – doporučene s doručenkou do vlastných rúk bez opakovaného doručenia: papier, obálky s doručenkou do vlastných rúk bez opakovaného doručenia, tonery na zabezpečenie tlače, označovanie zásielok nálepkami pošty alebo označovanie výpočtovou technikou, vrátane tzv. nálepky späť na druhej strane obálky podľa platných technických parametrov stanovených Slovenskou poštou, a. s. (ďalej len „SP“ alebo „pošta“). Na obálke budú vytlačené identifikátory zásielky definované Objednávateľom.

Na obálke: potlač v ľavom hornom rohu adresa odosielateľa (Objednávateľa) a adresa určená Objednávateľom pre prípadné vrátenie zásielky bez loga, príp. aj spolu s uvedením kódu stanoveného Objednávateľom, v pravom hornom rohu „Úver poštovného, 810 02 Bratislava 12“ a vyznačený dátum podania, v pravom dolnom rohu adresa príjemcu, na doručenke: adresa odosielateľa a/alebo adresa určená Objednávateľom pre prípadné vrátenie zásielky bez loga, príp. aj spolu s uvedením kódu stanoveného Objednávateľom, adresa príjemcu (príp. podľa požiadavky Objednávateľa aj s uvedením roku narodenia pre jednoznačnú identifikáciu príjemcu), tlač vytvoreného čiarového kódu definovaného Objednávateľom [písm. d) tohto bodu zmluvy] a identifikátory definované Objednávateľom. Obálky podávané v rámci Slovenskej republiky budú označené spôsobom požadovaným pre podanie ako úradná zásielka

**c)** spracovanie dát určených na zaslanie do zahraničia – spracovať určené dáta obdobne ako je uvedené v písm. b) tohto bodu a podľa platných Poštových podmienok SP, t. j. vytlačenie obálky spolu s príslušnými tlačivami tak, ako vyžadujú platné Poštové podmienky SP pre zasielanie do určenej krajiny (vrátane súvisiacej komunikácie so SP týkajúcej sa platných Poštových podmienok SP pre zasielanie zásielok do zahraničia)

**d)** zabezpečenie vytvorenia a tlače čiarového kódu definovaného Objednávateľom umiestneného na doručenke obálky

**e)** obojstrannú tlač dokumentov

**f)** tlač obálok a obálkovanie dokumentov

**g)** vypracovanie elektronických podacích hárkov k zaobálkovaným dokumentom

**h)** doručenie a podanie zaobálkovaných dokumentov na poštu Bratislava 12 v mene Objednávateľa (zahŕňa aj komunikáciu so SP týkajúcu sa podania, a to najmä zabezpečenie čísel na zásielky od SP, dohodnutie dňa podania, elektronických podacích hárkov, uplatňovanie zliav na poštovnom a pod.)

**i)** za každých 10 000 riadne spracovaných zásielok skontrolovať vzorku 30 zásielok spracovaných čiarových kódov, za účelom posúdenia ich správnosti úspešným automatickým rozpoznaním v aplikácii Objednávateľa

**j)** vkladanie letáka do obálky – určí Objednávateľ v objednávke

**2.3.** Špecifikácia dokumentu:

Papier formát: A4

Farebnosť dokumentu: čierno – biely

Farebnosť obálky: čierno – biela

Obsah zásielky: list poistencovi/platiteľovi podľa Objednávateľom dodaného vzoru

Formát listu: .rtf alebo .pdf (určí Objednávateľ) alebo v inom formáte po vzájomnej obojstrannej dohode

Vzhľad listu: prvá strana obsahuje logo v hlavičke a v päte listu údaje o Objednávateľovi, ostatné strany tieto informácie neobsahujú, okrem toho list obsahuje autorizačnú doložku

Čiarový kód: formát CODE 128 so znakovou sadou B, minimálna šírka 4,5 cm, minimálna výška 1 cm alebo podľa požiadaviek Objednávateľa

Počet listov: v rozsahu 1 – 3, t.j. 2 – 6 potlačených strán

Leták: farebný leták dodaný Objednávateľom, ak bude predmetom objednávky, za účelom vloženia do obálky

 Špecifikácia letáka určeného pre vloženie do obálky (určí Objednávateľ):

* A4 alebo A4: 1 x lom do formátu DL alebo A4: 2 x lom do formátu DL alebo 1/3 A4: formát DL
* farebnosť: 4 + 4 (farebne) alebo 1 + 1 (čierno-biela)
* papier: 115 g NL alebo MN

**Čl. III**

**Miesto plnenia**

**3.1.** Miestom plnenia predmetu zmluvy - realizácie činností, ktoré sú predmetnom zmluvy až po podanie na poštu - je: ................................................ *(Zhotoviteľ doplní presnú adresu na ktorej budú reálne vykonávané činnosti, ktoré sú predmetom tejto zmluvy; v prípade, že činnosti budú vykonávané na viacerých miestach, je potrebné uviesť všetky tieto miesta spolu s uvedením, ktoré činnosti sa budú vykonávať na ktorom mieste)*.

**3.2.** Miestom plnenia predmetu zmluvy – podania na poštu - je pošta Bratislava 12, Tomášikova 54, 810 02 Bratislava.

**Čl. IV**

**Povinnosti Zhotoviteľa**

**4.1.** Zabezpečiť spotrebný materiál v potrebnej kvalite a množstve pre riadne a plynulé vykonanie predmetu tejto zmluvy.

**4.2.** Zhotoviteľ je povinný použiť pri tlači a taktiež pri vkladaní letáku, ak bude vkladanie letáku predmetom objednávky, také postupy a prostriedky, ktoré zabezpečia riadnu čitateľnosť a použiteľnosť tlačených údajov, resp. nepoškodenie vkladaných letákov (najmä pri bežnej manipulácii s nimi, v procese ich doručovania a pod.).

**4.3.** Prevziať od Objednávateľa súbory dokumentov, dát adresátov a spracovávať ich podľa usmernení Objednávateľa špecifikovaných v tejto zmluve a súvisiacich pokynov Objednávateľa.

**4.4.** Zabezpečiť skladovanie spotrebného materiálu vo vlastných skladových priestoroch pri optimálnych skladovacích podmienkach odporúčaných výrobcom spotrebného materiálu.

**4.5.** Informovať Objednávateľa o stave vybavovania predmetu zmluvy podľa každej objednávky samostatne, a to denne (pokiaľ sa zmluvné strany nedohodnú inak), e-mailom na adresu zuzana.sarvasova@vszp.sk a lucia.cesnekova@vszp.sk. Informácie o stave vybavovania predmetu zmluvy budú prvýkrát poskytnuté Zhotoviteľom Objednávateľovi nasledujúci pracovný deň po dni, kedy boli dáta určené na spracovanie podľa príslušnej objednávky odovzdané Objednávateľom Zhotoviteľovi. Informácia o stave vybavovania sa zasiela vždy do 14:00 hod. každého pracovného dňa. Poslednýkrát Zhotoviteľ zašle informáciu k príslušnej objednávke v deň posledného hromadného podaja zásielok na poštu.

**4.6.** Umožniť oprávneným zamestnancov Objednávateľa vykonať kontrolu všetkých činností, ktoré sú realizované v rámci plnenia predmetu zmluvy až po moment podania zásielok na poštu. Za účelom vykonania kontroly plnenia predmetu zmluvy je Zhotoviteľ povinný najmä umožniť Objednávateľovi vstup do všetkých miest uvedených v čl. III bod 3.1 zmluvy, a to kedykoľvek, aj bez predchádzajúceho oznámenia výkonu kontroly. Zoznam zamestnancov oprávnených vykonať kontrolu v zmysle tohto bodu zmluvy zašle Objednávateľ Zhotoviteľovi bezodkladne po uzatvorení tejto zmluvy e-mailom adresovaným kontaktným osobám Zhotoviteľa alebo predložením poverenia na vykonanie kontroly pri vykonaní samotnej kontroly.

**4.7.** Zhotoviteľ je povinný protokolárne odovzdať späť všetky súbory dokumentov a dát dodané Zhotoviteľovi Objednávateľom v súvislosti s plnením predmetu zmluvy, ak mu boli odovzdané na magneticko-optickom médiu, a to najneskôr do 30 dní od vykonania predmetu zmluvy. Zároveň v tejto lehote je Zhotoviteľ povinný preukázateľne zlikvidovať vytlačený a nepoužitý materiál a dáta (v elektronickej aj listinnej podobe), chránené informácie - vrátane loga - poskytnuté Objednávateľom alebo vytvorené Zhotoviteľom v priebehu plnenia predmetu zmluvy a vyhlásiť, že došlo k ich likvidácii. Zhotoviteľ je povinný, v prípade žiadosti Objednávateľa, vykonať likvidáciu za prítomnosti osoby stanovenej Objednávateľom.

Zhotoviteľ je povinný zlikvidovať vytlačený a nepoužitý materiál a dáta (v elektronickej aj listinnej podobe), chránené informácie vrátane loga poskytnuté Objednávateľom alebo vytvorené Zhotoviteľom v priebehu plnenia predmetu zmluvy, ak mu boli odovzdané prostredníctvom dohodnutého prenosového kanála, a to do 30 dní od vykonania predmetu zmluvy a písomne vyhlásiť, že došlo k ich likvidácii.

Súčasťou písomného vyhlásenia je vyhlásenie o likvidácii bezpečným spôsobom a písomné potvrdenie Zhotoviteľa o bezpečnej likvidácii dôverných dokumentov. Vyhlásenie doručí Zhotoviteľ Objednávateľovi do 7 pracovných dní odo dňa vykonania likvidácie. Zhotoviteľ je povinný, v prípade žiadosti Objednávateľa, vykonať likvidáciu za prítomnosti osoby stanovenej Objednávateľom.

V dobe od splnenia predmetu zmluvy do doby vrátenia všetkých súborov a dát, resp. do doby ich likvidácie je Zhotoviteľ oprávnený nakladať so všetkými údajmi poskytnutými Objednávateľom len na účely vybavovania prípadných reklamácii Objednávateľa na základe tejto zmluvy.

V prípade, že ide o likvidáciu väčšieho rozsahu (nad 1 000 zásielok/dokumentov/obálok a pod.), Zhotoviteľ je povinný písomne oznámiť miesto a čas likvidácie Objednávateľovi aspoň 3 pracovné dni pred jej plánovaným vykonaním.

**4.8.** Zabezpečovať podanie skompletizovaných zásielok na poštovú distribúciu. Spolu so zásielkami Zhotoviteľ predkladá podacej pošte Bratislava 12 potrebné doklady predpísané pre zvolený postup úhrady úverom poštovného a doklady potrebné na uplatnenie zľavy na poštovnom. Na rovnopis dokladu Výplatného zúčtovacieho lístka, ktorý Zhotoviteľ predkladá podacej pošte na potvrdenie a následne prikladá k faktúre v zmysle čl. VIII tejto zmluvy, uvedie Zhotoviteľ na druhú stranu čitateľne: meno a priezvisko osoby, ktorá podaj uskutočnila a k týmto údajom pripojí podpis uvedenej osoby. Zásielky a elektronické podacie hárky sú predkladané podacej pošte spôsobom akým sa predkladajú úradné zásielky, pokiaľ ide o zásielky v rámci Slovenskej republiky. Zásielky určené do zahraničia sa predkladajú podacej pošte spôsobom akým to vyžadujú platné Poštové podmienky SP pre zasielanie zásielok do zahraničia.

**4.9.** Zhotoviteľ je zodpovedný za spracovanie a kompletizáciu zásielok (vrátane vkladu letáka, ak bude vkladanie letáku predmetom objednávky) v zmysle tejto zmluvy a platných Poštových podmienok SP.

**4.10.** Zhotoviteľ je povinný za účelom riadneho plnenia predmetu zmluvy komunikovať so SP, a to najmä vo veciach týkajúcich sa platných Poštových podmienok SP, vyžiadania a pridelenia rozsahu podacích čísiel, zasielania úradných zásielok a zásielok do zahraničia, elektronického podacieho hárku a nahlasovania dátumu hromadného podaja. Zhotoviteľ je povinný so SP komunikovať písomne alebo e-mailom tak, že v kópii bude uvádzať kontaktné osoby Objednávateľa. Zhotoviteľ do 7 pracovných dní od uzatvorenia tejto zmluvy oznámi Objednávateľovi osobu zodpovednú za Zhotoviteľa za túto komunikáciu, a to vrátane e-mailového a telefonického kontaktu.

**4.11.** Zhotoviteľ zabezpečuje všetky potrebné úkony súvisiace s elektronickými podacími hárkami s výnimkou zriadenia účtu na stránke SP pre podávanie elektronických podacích hárkov.

Zhotoviteľ plní predmet zmluvy uvedený v čl. II bod 2.2. písm. g) zmluvy pred plnením predmetu zmluvy v čl. II bod 2.2. písm. f) zmluvy, čím zabezpečí, aby neboli duplicitne použité podacie čísla na spracovaných zásielkach. Zhotoviteľ zabezpečí import údajov elektronického podacieho hárku do zriadeného účtu na stránke SP najneskôr do 14:00 hod. pracovného dňa, ktorý predchádza pracovnému dňu, v ktorom má byť uskutočnený hromadný podaj na poštovú prepravu. Zhotoviteľ oznámi Objednávateľovi e-mailový kontakt na osobu zabezpečujúcu plnenie zmluvy v zmysle čl. II bod 2.2. písm. g) zmluvy do 7 pracovných dní od uzatvorenia tejto zmluvy za účelom zasielania notifikačných e-mailov zo zriadeného účtu na stránke SP. Tento kontakt sa zo zasielania notifikačných e-mailov vyradí nasledujúci pracovný deň po uskutočnení posledného hromadného podaja na poštovú prepravu za celé plnenie tejto zmluvy.

**4.12.** Bezodkladne preukázateľným spôsobom informovať Objednávateľa o všetkých skutočnostiach, ktoré by mohli ohroziť plynulosť plnenia predmetu zmluvy.

**4.13.** Bezodkladne e-mailom informovať Objednávateľa o trvalých alebo prechodných zmenách kontaktnej osoby uvedenej v čl. VI bod 6.9. tejto zmluvy.

**4.14.** Na požiadanie Objednávateľa vykonať testovacie spracovanie na vzorke dát, pričom takéto testovacie spracovanie je súčasťou cien uvedených v čl. VII. Na testovacie dáta sa primerane vzťahujú ustanovenia tejto zmluvy. Zhotoviteľ je povinný, bezodkladne, najneskôr do 5 pracovných dní od odovzdania testovacích dát na testovacie spracovanie a po vykonaní testovacieho spracovania, doručiť výsledky testovacieho spracovania Objednávateľovi na posúdenie. Zhotoviteľ je povinný prípadné nedostatky zistené v rámci testovacieho spracovania odstrániť najneskôr pred začatím plnenia predmetu zmluvy alebo podľa písomných pokynov Objednávateľa, resp. pokynov Objednávateľa zaslaných e-mailom. Na rozsahu spracovania testovacej dávky v elektronickej forme (napr. konvertovanie súborov) sa dohodne Zhotoviteľ s Objednávateľom, Objednávateľ však môže požadovať rozsah riadne vytlačeného a zaobálkovaného testovacieho spracovania do 100 zásielok (nezahŕňa odstraňovanie prípadných nedostatkov). Objednávateľ požaduje, aby úspešnosť rozpoznania čiarových kódov akejkoľvek náhodne vybranej vzorky 100 zásielok, v režime automatického spracovania na digitalizačnej linke Objednávateľa, bola minimálne 95%. Objednávateľ za účelom vytvorenia overovacej vzorky naskenovaných zásielok poskytne referenčné skenovacie zariadenie.

**4.15.** Zhotoviteľ je povinný na žiadosť Objednávateľa preveriť všetky skutočnosti týkajúce sa plnenia predmetu zmluvy alebo poskytnúť súčinnosť Objednávateľovi vo veciach plnenia predmetu zmluvy Zhotoviteľom do 24 hodín od písomnej požiadavky Objednávateľa, resp. požiadavky Objednávateľa zaslanej e-mailom. V prípade, že Objednávateľ označí svoju požiadavku ako urgentnú, Zhotoviteľ je povinný preskúmať všetky skutočnosti týkajúce sa plnenia predmetu zmluvy alebo poskytnúť súčinnosť Objednávateľovi vo veciach plnenia predmetu zmluvy v tejto požiadavke najneskôr do 2 hodín od zaslania písomnej alebo e-mailovej požiadavky Objednávateľa prostredníctvom e-mailu.

**4.16.** Po vytlačení a spracovaní každých 10 000 zásielok skontrolovať správnosť a kvalitu spracovania čiarových kódov na vzorke 30 zásielok. Kontrolu správnosti a kvality čiarových kódov vykoná Zhotoviteľ na referenčnom skenovacom zariadení poskytnutom Objednávateľom. Oprávnené osoby Objednávateľa môžu kedykoľvek vykonať kontrolu plnenia tejto povinnosti na mieste plnenia predmetu zmluvy podľa bodu 3.1.

**4.17.** Bezodkladne po splnení predmetu zmluvy, najneskôr však do 7 pracovných dní od splnenia predmetu zmluvy, vrátiť Objednávateľovi ním poskytnuté referenčné skenovacie zariadenie.

**4.18.** Po splnení predmetu zmluvy preukázateľne vrátiť nepoužité letáky dodané Objednávateľom najneskôr do 7 pracovných dní.

**Čl. V**

**Povinnosti Objednávateľa**

**5.1.** Zabezpečiť odovzdávanie súborov dát určených na spracovávanie Zhotoviteľovi v zmysle čl. VI tejto zmluvy. Ak predmetom plnenia bude aj vkladanie letáka do obálky, zabezpečiť dodanie letákov určených na vklad.

**5.2.** Bezodkladne e-mailom informovať Zhotoviteľa o trvalých alebo prechodných zmenách kontaktnej osoby uvedenej v čl. VI bod 6.9. a/alebo osoby v zmysle čl. IV bod 4.6. tejto zmluvy.

**5.3.** Zaplatiť Zhotoviteľovi za predmet zmluvy vykonaný v súlade s touto zmluvou dohodnutú cenu, a to v súlade s čl. VII a VIII tejto zmluvy.

**5.4.** Zabezpečiť poskytovanie správnych a aktuálnych osobných údajov Zhotoviteľovi.

**5.5.** Najneskôr 3 pracovné dni pred prvým odovzdaním dát na spracovanie zriadiť účet pre elektronické podacie hárky na stránke SP a informovať o tom Zhotoviteľa.

**5.6.** Poskytnúť Zhotoviteľovi súčinnosť nevyhnutnú pre riadne plnenie predmetu zmluvy v súlade so zmluvou.

**5.7.** Objednávateľ za účelom zabezpečenia bodu 4.10. zabezpečí odovzdanie kontaktov v rozsahu e-mailovej adresy a telefónneho čísla medzi Zhotoviteľom a SP.

**5.8.** Odovzdať včas letáky určené na vkladanie do obálok (ak má byť predmetom plnenia zmluvy vklad letáka vytlačeného Objednávateľom), najneskôr však spolu s ostatnými dátami určenými na spracovanie.

**5.9.** Poskytnúť Zhotoviteľovi referenčné skenovacie zariadenie za účelom plnenia predmetu zmluvy podľa bodu 4.16., a to na nevyhnutne potrebný čas, maximálne do lehoty uvedenej na jeho vrátenie v bode 4.17. tejto zmluvy.

**Čl. VI**

**Termíny a spôsob plnenia predmetu zmluvy**

**6.1.** Plnenie predmetu zmluvy bude realizované priebežne, na základe objednávok Objednávateľa, najneskôr do 31.12.2020. Objednávka musí byť zadaná Zhotoviteľovi písomnou formou, podpísaná za Objednávateľa oprávnenou osobou. Objednávka musí obsahovať: predmet objednávky (počet požadovaných dokumentov, určenie prípadného vkladania letáku do obálok) a požadovanú lehotu plnenia. Objednávka sa Zhotoviteľovi doručuje v elektronickej forme na e-mailové adresy kontaktných osôb Zhotoviteľa uvedených v čl. VI bod 6.9. zmluvy. Zhotoviteľ je povinný bezodkladne e-mailom potvrdiť prevzatie Objednávky na e-mailové adresy kontaktných osôb Objednávateľa uvedených v čl. VI bod 6.9. zmluvy.

**6.2.** Lehota plnenia predmetu zmluvy podľa objednávky závisí od počtu dokumentov požadovaných na spracovanie v príslušnej objednávke a bude určená nasledovne:

|  |  |
| --- | --- |
| Počet dokumentov podľa objednávky | Lehota na splnenie objednávky (tlač, obálkovanie a príp. aj vklad letáka) odo dňa dodania dát a grafických pokladov až po podanie na poštu |
| do 100 000 ks | do 4 pracovných dní  |
| od 100 001 ks | do 5 pracovných dní  |
| od 200 001 ks | do 6 pracovných dní  |
| od 300 001 ks | do 7 pracovných dní |
| od 400 001 ks | do 8 pracovných dní |

**6.3.** Lehota plnenia predmetu zmluvy podľa čl. VI bodu 6.2. môže byť predĺžená len v prípade obojstrannej písomnej dohody zmluvných strán v prípade, ak nastanú nepredvídateľné prekážky plnenia predmetu zmluvy, a za predpokladu, že bude dodržaný termín na zaslanie zásielok stanovený platnou legislatívou a nebude tým narušený plynulý priebeh plnenia predmetu tejto zmluvy.

**6.4.** Lehota plnenia predmetu zmluvy uvedená v čl. VI bod 6.2. tejto zmluvy začína plynúť prvým pracovným dňom nasledujúcim po dni, kedy Objednávateľ dohodnutým spôsobom podľa bodu 6.5. tejto zmluvy odovzdá súbor dát určených na spracovanie v danej objednávke Zhotoviteľovi, o čom ho informuje aj e-mailom. Ak budú dáta odovzdané na spracovanie v rámci viacerých objednávok, lehoty uvedené v bode 6.2. začnú plynúť od každého odovzdania dát samostatne. Odovzdanie dát a zaslanie informácie o odovzdaní dát prostredníctvom e-mailu sa považuje za odovzdanie dát, na základe ktorého začína plynúť lehota na plnenie predmetu zmluvy.

**6.5.** Objednávateľ zabezpečí doručenie dokumentov vo formáte .rtf, .pdf alebo inom formáte (počet .rtf/.pdf/iný formát súborov sa odvíja od počtu dokumentov na spracovanie, formát určuje Objednávateľ) spolu s databázou údajov potrebných pre tlač obálok (jeden súbor, v ktorom je určené či zásielka, t. j. vytlačená obálka so zaobálkovaným listom, po spracovaní bude zasielaná v rámci Slovenskej republiky alebo do zahraničia). Objednávateľ zabezpečí doručenie letákov, ktoré majú byť vložené do obálok. Doručenie dokumentov Zhotoviteľovi vykoná Objednávateľ cez vopred dohodnutý prenosový kanál alebo magneticko-optické médium. Prenos týchto údajov sa uskutoční v šifrovanej forme. Prenosový kanál alebo magneticko-optické médium a spôsob šifrovania dohodne Objednávateľ a Zhotoviteľ najneskôr do 14 pracovných dní od podpísania tejto zmluvy. Zhotoviteľ je povinný Objednávateľovi bezodkladne potvrdiť prijatie vstupného súboru formou písomného protokolu o odovzdaní súboru Zhotoviteľovi.

**6.6.** Po obdržaní dokumentov a vstupného súboru pre tlač obálok je Zhotoviteľ povinný predmet zmluvy na základe objednávky spracovať v požadovanom termíne. Zhotoviteľ priebežne kontroluje správnosť vloženia správneho dokumentu do príslušnej obálky a kvalitu zalepenia obálky. V prípade zistenia chyby je povinný okamžite zaistiť nápravu alebo správne nastavenie stroja (v prípade strojového obálkovania) a preobálkovanie chybných zásielok. Chybné zásielky je Zhotoviteľ povinný bez zbytočného odkladu zlikvidovať bezpečným spôsobom a doložiť písomné potvrdenie Zhotoviteľa o bezpečnej likvidácii dôverných dokumentov v zmysle čl. IV bod 4.7. tejto zmluvy, uvedená lehota neplatí ak ide o likvidáciu väčšieho rozsahu v zmysle čl. IV bodu 4.7. tejto zmluvy. Požadovaná kvalita tlače čiarových kódov v zmysle bodu 2.2. písm. i) zmluvy je min. 95%. Kvalita tlače sa posudzuje Objednávateľom automatickým rozpoznaním v aplikácii Objednávateľa. V prípade nedosiahnutia požadovanej kvality tlače sa má za to, že všetky odovzdané dáta neboli správne spracované a Zhotoviteľ ich nesmie podať na poštovú prepravu.

**6.7.** Zhotoviteľ bude evidovať všetky mechanicky poškodené dokumenty a tieto opätovne vytlačí a pripraví na distribúciu.

**6.8.** Objednávateľ splnomocňuje Zhotoviteľa na vykonanie podania zhotovených zásielok na poštovú distribúciu, ktoré bude realizované na pobočke SP (pošta Bratislava 12) a kontaktnú osobu Zhotoviteľa v zmysle čl. IV bodu 4.10. na komunikáciu so SP v rozsahu plnenia predmetu tejto zmluvy. Na poštové zásielky sa vzťahujú podmienky definované v platných Poštových podmienkach SP.

**6.9.** Kontaktné osoby určené na komunikáciu a osoby zodpovedné za dohľad nad ochranou osobných údajov:

**Kontaktné osoby za Objednávateľa:**

Ing. Zuzana Sarvašová, 02/208 24 185, zuzana.sarvasova@vszp.sk

PhDr. Lucia Cesneková, 02/208 24 172, lucia.cesnekova@vszp.sk

**Kontaktné osoby za Zhotoviteľa:**

*Zhotoviteľ vyplní v štruktúre: titul, meno, priezvisko, telefónne číslo a e-mailová adresa*

**Zodpovedná osoba** – v zmysle Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES z 27. apríla 2016 (ďalej len „Nariadenie“) a zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „zákon OOU“):

**- za Objednávateľa:**

Ing. Pavol Meňky, PhD., MPH, MBA, zodpovednaosoba@vszp.sk

**Kontaktná osoba za Objednávateľa vo veciach ochrany osobných údajov:**

Ing. Pavol Meňky, PhD., MPH, MBA, 02/208 24 516, pavol.menky2@vszp.sk

**- za Zhotoviteľa:**

*Zhotoviteľ vyplní v štruktúre: titul, meno, priezvisko, telefónne číslo a e-mailová adresa. Ak Zhotoviteľ nemá zodpovednú osobu poverenú dohľadom nad ochranou osobných údajov v zmysle Nariadenia a zákona OOU, za e-mailovou adresou doplní: „ – poverená osoba“ a doplní aj identifikačné číslo alebo registračné číslo svojho informačného systému, v ktorom budú spracúvané osobné údaje.*

**Oprávnené osoby za Objednávateľa v zmysle bodu 4.16. zmluvy:**

Mgr. Viera Šošková, 02/208 24 325, viera.soskova@vszp.sk

Jana Zacková, 02/208 24 329, jana.zackova@vszp.sk

**Oprávnené osoby za Zhotoviteľa v zmysle bodu 4.16. zmluvy:**

*Zhotoviteľ vyplní v štruktúre: titul, meno, priezvisko, telefónne číslo a e-mailová adresa*

**6.10.** Komunikácia medzi zmluvnými stranami pri plnení predmetu zmluvy bude prebiehať v slovenskom jazyku, prostredníctvom v zmluve určených osôb a ich kontaktných adries.

**6.11.** V prípade zmeny súvisiacej právnej úpravy (najmä právnej úpravy týkajúcej sa ročného zúčtovania poistného, poštových služieb a pod.) alebo zmeny poštového podniku Objednávateľa (v závislosti od výsledkov verejného obstarávania poštových služieb) si Objednávateľ vyhradzuje právo na primeranú zmenu alebo doplnenie tejto zmluvy, a to písomne, formou uzatvorenia dodatku podľa čl. XII bod 12.2. tejto zmluvy.

**Čl. VII**

**Cena predmetu zmluvy**

**7.1.** Zmluvné strany si dohodli nasledovné jednotkové ceny: *(jednotkové ceny Zhotoviteľ uvedie zaokrúhlené na 4 desatinné miesta)*

|  |  |  |
| --- | --- | --- |
| Druh zásielky | Cena/obálka bez DPH | Početnosť |
| Zásielka s jedným listom potlačeným obojstranne |  | 28 400 |
| Zásielka s dvomi listami potlačenými obojstranne |  | 507 500 |
| Zásielka s tromi listami potlačenými obojstranne |  | 400 |

V cenách uvedených v tabuľke je zahrnutá cena za vytvorenie a tlač čiarového kódu v zmysle čl. II bod 2.2. písm. d) v sume: ............ eur bez DPH/obálka.

**7.2.** Zmluvné strany si dohodli jednotkové ceny za vklad letáka do obálky nasledovne *(jednotkové ceny Zhotoviteľ uvedie zaokrúhlené na 4 desatinné miesta)*:

|  |  |  |
| --- | --- | --- |
|  | Cena/obálka bez DPH | Početnosť |
| Vklad letáka do zásielky |  | 536 300 |

**7.3.** Cena za plnenie predmetu zmluvy, uvedená v bodoch 7.1. a 7.2. je zhodná s cenou z ponuky úspešného uchádzača, ktorého ponuku prijal Objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady Zhotoviteľa, spojené s riadnym plnením predmetu zmluvy.

**7.4.** Objednávateľ si vyhradzuje právo zmeniť početnosť jednolistových až trojlistových zásielok, príp. aj početnosť vkladu letákov uvedenú v bodoch 7.1. a 7.2., avšak maximálne do výšky celkovej ceny za plnenie predmetu zmluvy uvedenej v bode 7.5. tejto zmluvy.

**7.5.** Celková cena za plnenie predmetu zmluvy, ktorou je celková fakturovaná cena Zhotoviteľom (vrátane prípadného vkladania letáku do obálok) nemôže presiahnuť sumu .................... eur bez DPH (slovom .................... eur .................... centov), t.j. .................... eur s 20% DPH (slovom .................... eur .................... centov). Objednávateľ nie je povinný vyčerpať celý finančný objem uvedený v tomto bode. Objednávateľ nie je povinný čerpať plnenie zmluvy – vklad letáku do obálky.

**7.6.** DPH za plnenie predmetu tejto zmluvy bude Zhotoviteľ fakturovať vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky 20%-nej sadzby DPH sa nevyžaduje úprava formou dodatku k tejto zmluve, ale Zhotoviteľ bude automaticky účtovať výšku sadzby DPH platnej v čase poskytnutia zdaniteľného plnenia.

**Čl. VIII**

**Platobné podmienky**

**8.1.** Zhotoviteľ je oprávnený fakturovať cenu za plnenie predmetu zmluvy v zmysle článku II a článku VII zmluvy mesačne jednou faktúrou vystavenou, na základe elektronických podacích hárkov za tie objednávky, ktorých dodanie bolo preukázateľne vykonané v mesiaci, za ktorý Zhotoviteľ fakturuje. Za preukázateľné dodanie predmetu zmluvy sa považuje podanie zásielok na poštovú prepravu a elektronické potvrdenie o prijatí týchto zásielok SP (notifikačný e-mail z účtu zriadeného na stránke SP pre každý elektronický podací hárok samostatne) alebo vygenerovaná Potvrdenka zo zriadeného účtu na stránke SP ku každému elektronickému podaciemu hárku samostatne (na účely zdokladovania sa použije prvá a posledná strana tejto potvrdenky) alebo iný doklad preukazujúci podanie zásielok na poštovú prepravu. Povinnou prílohou faktúry sú doklady preukazujúce dodanie predmetu zmluvy za fakturovaný mesiac, potvrdené SP (výplatné zúčtovacie lístky a evidencia poskytnutých zliav na poštovnom). Zhotoviteľ bude mesačne fakturovať cenu plnenia predmetu zmluvy ako súčet súčinov skutočného počtu spracovaných zásielok za daný mesiac a príslušnej jednotkovej ceny pre daný druh zásielky uvedenej v tabuľke v bode 7.1. zmluvy. V prípade vkladu letáka do obálok, bude fakturovaná cena obsahovať aj súčin jednotkovej ceny podľa bodu 7.2. a  skutočného počtu vložených letákov do zásielok spracovaných za daný mesiac. Fakturácia oboch plnení musí byť na faktúre uvedená samostatne, a to položkovite za každý druh zásielky a príp. aj vklad letáka.

**8.2.** Zhotoviteľ je povinný mesačne vyhotoviť faktúru v súlade s § 73 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“) t. j. najneskôr do 15 dní od dátumu zdaniteľného plnenia a bezodkladne ju doručiť Objednávateľovi. Splatnosť faktúry je 30 kalendárnych dní odo dňa jej preukázateľného doručenia Objednávateľovi. Faktúra musí byť vystavená v súlade s platnými právnymi predpismi a touto zmluvou. V prípade, že Zhotoviteľ predloží Objednávateľovi nesprávnu alebo neúplnú faktúru, je Objednávateľ oprávnený mu ju najneskôr do lehoty jej splatnosti vrátiť s písomným uvedením dôvodu vrátenia, pričom dňom vrátenia nesprávnej alebo neúplnej faktúry Objednávateľom prestane plynúť lehota splatnosti tejto faktúry. Zhotoviteľ je povinný, po doručení vrátenej nesprávnej alebo neúplnej faktúry, doručiť opravenú alebo doplnenú faktúru, ktorej nová lehota splatnosti začne plynúť odo dňa jej preukázateľného doručenia Objednávateľovi.

**8.3.** V prípade úhrady faktúry po lehote jej splatnosti môže Zhotoviteľ požadovať úrok z omeškania v zmysle zákona č. 513/1991 Zb. Obchodný zákonník v platnom znení.

**Čl. IX**

**Dôverné informácie, spracúvanie a ochrana osobných údajov**

**9.1.** V súvislosti s realizáciou predmetu zmluvy si obe zmluvné strany navzájom budú vymieňať dôverné informácie, ktoré môžu byť druhou zmluvnou stranou používané výlučne pre činnosti súvisiace s plnením predmetu tejto zmluvy.

**9.2.** Za dôverné informácie sa podľa tejto zmluvy považujú osobné údaje, všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej so zmluvnou stranou, ktoré sa dostanú do dispozície druhej zmluvnej strany, alebo ak druhá strana získa vedomosť o ich obsahu.

**9.3.** Obe zmluvné strany sa zaväzujú zachovávať mlčanlivosť o dôverných informáciách a zaväzujú sa, že príjmu všetky rozumne požadovateľné opatrenia na ochranu dôverných informácií a tieto dôverné informácie budú chrániť minimálne v takom rozsahu, v akom chránia vlastné dôverné informácie.

**9.4.** Obe zmluvné strany sa zaväzujú, že písomnosti (vrátane písomností v elektronickej podobe), obsahujúce dôverné informácie, ktoré jedna strana poskytuje druhej, nebudú bez výslovného súhlasu druhej zmluvnej strany kopírovať, ani žiadnym iným spôsobom rozmnožovať a kedykoľvek ich na požiadanie vrátia druhej zmluvnej strane, vrátane všetkých kópií alebo opisov, alebo ich na základe požiadavky druhej zmluvnej strany preukázateľne zlikvidujú, vrátane všetkých kópií alebo opisov.

**9.5.** Obe zmluvné strany sa ďalej zaväzujú, že kedykoľvek na základe žiadosti druhej zmluvnej strany preukázateľne zlikvidujú i všetky písomnosti (vrátane písomností v elektronickej podobe) ňou alebo osobami na jej druhej strane vytvorené, ktoré obsahujú dôverné informácie, ktoré jej boli poskytnuté druhou zmluvnou stranou.

**9.6.** Obe zmluvné strany sa zaväzujú, že bez písomného súhlasu druhej strany neposkytnú dôverné informácie v žiadnej forme tretím osobám, s výnimkou tých svojich zamestnancov, zástupcov, alebo ďalších osôb v obdobnom postavení (ďalej len „oprávnené osoby“), ktoré s nimi potrebujú byť oboznámené, aby mohol byť plnený predmet zmluvy.

**9.7.** Obe zmluvné strany sa zaväzujú zabezpečiť, že ich oprávnené osoby budú zachovávať mlčanlivosť vo vzťahu k dôverným informáciám. Pokiaľ poruší oprávnená osoba ktorejkoľvek zmluvnej strany povinnosť mlčanlivosti vo vzťahu k dôverným informáciám, považuje sa to za porušenie mlčanlivosti tejto zmluvnej strany.

**9.8.** Zhotoviteľ vyhlasuje, že všetky oprávnené osoby sa písomne zaviazali zachovávať mlčanlivosť o všetkých dôverných informáciách týkajúcich sa plnenia predmetu zmluvy, ktoré sa dostanú do ich dispozície, alebo získajú vedomosť o ich obsahu počas výkonu činnosti alebo v súvislosti s výkonom činnosti pre Zhotoviteľa, a to aj po skončení spracúvania osobných údajov.

**9.9.** Zmluvné strany sú povinné sa navzájom informovať o porušení povinnosti mlčanlivosti alebo ochrany dôverných informácií podľa tejto Zmluvy bez zbytočného odkladu po tom, čo sa o porušení dozvedia.

**9.10.** Zhotoviteľ je povinný pri plnení tejto zmluvy dodržiavať Nariadenie a zákon OOU (Nariadenie a zákon OOU spolu ako „právne predpisy o ochrane osobných údajov“).

**9.11.** V zmysle právnych predpisov o ochrane osobných údajov a  pre účely tejto zmluvy je Objednávateľ prevádzkovateľom informačného systému.

**9.12.** V zmysle právnych predpisov o ochrane osobných údajov a pre účely tejto zmluvy je Zhotoviteľ povereným sprostredkovateľom spracúvania osobných údajov.

**9.13.** Sprostredkovateľ je oprávnený začať spracúvať osobné údaje dotknutých osôb prevádzkovateľa dňom nadobudnutia účinnosti tejto zmluvy. Tento deň sa považuje za deň udelenia poverenia prevádzkovateľa sprostredkovateľovi na spracúvanie osobných údajov v súlade s touto zmluvou. Sprostredkovateľ skončí spracúvanie osobných údajov dňom skončenia platnosti tejto zmluvy.

**9.14.** Predmetom spracúvania sú osobné údaje poistencov a platiteľov poistného, ktoré prevádzkovateľ spracúva podľa zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (ďalej len „zákon o zdravotnom poistení“) a podľa zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov (ďalej len „zákon o zdravotných poisťovniach“).

**9.15.** Účelom spracúvania osobných údajov poistencov a platiteľov poistného sprostredkovateľom je spracovanie údajov, tlač a kompletizácia dokumentov ročného zúčtovania poistného za rok 2019.

**9.16.** Dotknutými osobami sú poistenci a platitelia, ktorým Objednávateľ vykoná ročné zúčtovanie poistného za rok 2019 podľa § 19 zákona o zdravotnom poistení.

**9.17.** Spracúvané osobné údaje nie sú osobitnou kategóriou osobných údajov.

**9.18.** Zoznam osobných údajov sprístupnených sprostredkovateľovi prevádzkovateľom: rodné číslo, titul, meno, priezvisko, kontaktná adresa, číslo platiteľa poistného, výška vymeriavacích základov, výška poistného, sadzba poistného, výška uhradených, resp. vykázaných preddavkov, celkový výsledok ročného zúčtovania (t. j. výška preplatku, resp. nedoplatku), číslo bankového účtu, informácia o iných vydaných výkazoch nedoplatkov, resp. o iných nedoplatkoch, základ dane z príjmov, údaj o zrážke dane, poistné na verejné zdravotné poistenie znižujúce základ dane, poistné na povinné sociálne poistenie, výška preddavku na poistné na verejné zdravotné poistenie, jednoúčelové prihlasovacie údaje, údaje o výške odpočítateľnej položky.

**9.19.** Sprostredkovateľ nesmie spracúvať osobné údaje na iný účel, ako bolo dohodnuté v tejto zmluve a zároveň nesmie vykonávať s osobnými údajmi iné operácie ako tie, ktoré sú špecifikované v bode 9.20.

**9.20.** Povolenými operáciami sprostredkovateľa s osobnými údajmi sú najmä: získavanie, zaznamenávanie, usporadúvanie, preskupovanie, kombinovanie, premiestňovanie, uchovávanie, obmedzenie a vymazanie tých údajov, ktorých účel spracúvania skončil.

**9.21.** Sprostredkovateľ sa zaväzuje, že osobné údaje budú spracovávané spôsobom, ktorý prostredníctvom primeraných technických a organizačných opatrení zaručuje primeranú bezpečnosť osobných údajov vrátane ochrany pred neoprávneným spracúvaním osobných údajov, nezákonným spracúvaním osobných údajov, náhodnou stratou osobných údajov, výmazom osobných údajov alebo poškodením osobných údajov.

**9.22.** Sprostredkovateľ vyhlasuje, že poskytuje dostatočné záruky na prijatie primeraných technických a organizačných opatrení tak, aby spracúvanie osobných údajov spĺňalo požiadavky právnych predpisov o ochrane osobných údajov a aby sa zabezpečila ochrana práv dotknutej osoby.

**9.23.** Sprostredkovateľ sa zaväzuje, že nepoverí spracúvaním osobných údajov ďalšieho sprostredkovateľa bez predchádzajúceho osobitného písomného súhlasu prevádzkovateľa.

**9.24.** Sprostredkovateľ je povinný v zmysle právnych predpisov o ochrane osobných údajov a tejto zmluvy:

1. spracúvať osobné údaje len na základe písomne zdokumentovaných pokynov prevádzkovateľa, a to aj vtedy, ak ide o prenos osobných údajov do tretej krajiny alebo medzinárodnej organizácii okrem prenosu na základe osobitného predpisu alebo medzinárodnej zmluvy, ktorou je Slovenská republika viazaná; sprostredkovateľ je pri takom prenose povinný oznámiť prevádzkovateľovi túto požiadavku pred spracúvaním osobných údajov, ak osobitný predpis alebo medzinárodná zmluva, ktorou je Slovenská republika viazaná, takéto oznámenie nezakazuje z dôvodov verejného záujmu,
2. zachovávať mlčanlivosť o osobných údajoch, ktoré spracúva a zabezpečiť, aby sa osoby oprávnené spracúvať osobné údaje zaviazali, že zachovajú mlčanlivosť o informáciách, o ktorých sa dozvedeli pri plnení tejto zmluvy, ak nie sú viazané povinnosťou mlčanlivosti podľa osobitného zákona, a to bez časového obmedzenia,
3. vykonať opatrenia podľa §39 zákona OOU alebo čl. 32 Nariadenia a podľa bodov 9.21 a 9.22 tejto zmluvy,
4. dodržiavať podmienky zapojenia ďalšieho sprostredkovateľa uvedené v bode 9.23,
5. po zohľadnení povahy spracúvania osobných údajov v čo najväčšej miere poskytnúť súčinnosť prevádzkovateľovi vhodnými technickými a organizačnými opatreniami pri plnení jeho povinnosti prijímať opatrenia na základe žiadosti dotknutej osoby,
6. poskytnúť súčinnosť prevádzkovateľovi pri zabezpečovaní plnenia povinností podľa článkov 32 až 36 Nariadenia a s prihliadnutím na povahu spracúvania osobných údajov a informácie dostupné sprostredkovateľovi,
7. po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa všetky osobné údaje vymazať alebo vrátiť prevádzkovateľovi a vymazať existujúce kópie, ktoré obsahujú osobné údaje, ak osobitný predpis alebo medzinárodná zmluva, ktorou je Slovenská republika viazaná, nepožaduje uchovávanie týchto osobných údajov,
8. poskytnúť prevádzkovateľovi informácie potrebné na preukázanie splnenia povinností a poskytnúť súčinnosť v rámci auditu ochrany osobných údajov a kontroly zo strany prevádzkovateľa alebo audítora, ktorého poveril prevádzkovateľ.

**9.25.** Sprostredkovateľ je povinný v prípade porušenia ochrany osobných údajov písomne oznámiť túto skutočnosť prevádzkovateľovi, a to bez zbytočného odkladu, najneskôr do 48 hodín po tom, čo sa o tejto skutočnosti dozvedel. Sprostredkovateľ je taktiež povinný písomne oznámiť prevádzkovateľovi, ak má za to, že sa pokynom prevádzkovateľa porušujú  právne predpisy o ochrane osobných údajov, osobitný predpis alebo medzinárodná zmluva, ktorou je Slovenská republika viazaná, ktoré sa týkajú ochrany osobných údajov.

**Písomné oznámenie musí obsahovať:**

1. popis povahy porušenia ochrany osobných údajov, vrátane kategórií a približného počtu dotknutých osôb, ktorých sa porušenia týka a kategórií a približného počtu dotknutých záznamov o osobných údajoch,
2. meno/názov a kontaktné údaje zodpovednej osoby alebo iného kontaktného miesta, kde možno získať viac informácií,
3. opis pravdepodobných následkov porušenia ochrany osobných údajov,
4. opis prijatých alebo navrhovaných opatrení s cieľom napraviť porušenie ochrany osobných údajov vrátane opatrení na zmiernenie jeho potenciálne nepriaznivých dôsledkov.

Sprostredkovateľ môže v rozsahu, v akom nie je možné poskytnúť informácie súčasne, tieto poskytnúť vo viacerých etapách, avšak bez zbytočného odkladu. Všetky skutočnosti uvedené v písmenách a), c) a d) musia byť zdokumentované a dokumentáciu je sprostredkovateľ povinný bezodkladne predložiť prevádzkovateľovi.

**9.26.** Sprostredkovateľ a prevádzkovateľ sa dohodli na nasledovných opatreniach na zaistenie bezpečnosti spracúvania osobných údajov:

1. šifrovanie osobných údajov,
2. schopnosť zabezpečiť trvalú dôvernosť, integritu, dostupnosť a odolnosť systémov spracúvania a služieb,
3. schopnosť včas obnoviť dostupnosť osobných údajov a prístup k nim v prípade fyzického alebo technického incidentu,
4. proces pravidelného testovania, posudzovania a hodnotenia účinnosti technických a organizačných opatrení na zaistenie bezpečnosti spracúvania.

**9.27.** VšZP nemusí udeliť Subdodávateľovi povolenie na spracúvanie údajov v prípade, ak neprijal primerané technické a organizačné opatrenia v zmysle čl. 32 Nariadenia.

 **Čl. X**

**Náhrada škody, postúpenie pohľadávok, pokuty a sankcie**

**10.1.** Ak poruší jedna zo zmluvných strán preukázateľne niektorú povinnosť, ktorá pre ňu vyplýva z tejto zmluvy, najmä z čl. IX tejto zmluvy, čo i len z nedbanlivosti (porušiteľ) alebo ak dôjde k udalosti, ktorá sa podľa predmetu tejto zmluvy považuje za porušenie povinnosti mlčanlivosti, vzniká poškodenej zmluvnej strane nárok na náhradu vzniknutej škody; právo požadovať zmluvnú pokutu v súlade s čl. X tejto zmluvy tým nie je dotknuté.

**10.2.** Zmluvná strana musí tvrdenie o porušení mlčanlivosti druhou stranou relevantne preukázať.

**10.3.** Objednávateľ má právo v prípade omeškania Zhotoviteľa s dodaním predmetu zmluvy podľa príslušnej objednávky uplatniť si voči Zhotoviteľovi zmluvnú pokutu vo výške 1 000,00 eur, a to za každý pracovný deň omeškania.

**10.4.** V prípade duplicitného spracovania, v dôsledku ktorého dôjde k duplicitnému podaniu zásielky na poštovú prepravu Zhotoviteľ nemá nárok na úhradu nákladov za duplicitnú zásielku a Objednávateľ je oprávnený spracovanie duplicitnej zásielky neuhradiť, zároveň je oprávnený uplatniť si zmluvnú pokutu u Zhotoviteľova uvedenú v bode 10.8. písm. d) tohto článku za nesprávne spracovaný dokument.

**10.5.** Objednávateľ má právo v prípade, že pri plnení predmetu zmluvy dôjde zo strany Zhotoviteľa k  porušeniu niektorej z jeho povinností súvisiacich s ochranou osobných údajov uvedených v čl. IX tejto zmluvy, uplatniť si u Zhotoviteľa zmluvnú pokutu vo výške 5 000,00 eur za každý prípad porušenia povinnosti.

**10.6.** Objednávateľ má právo v prípade nedodržania povinnosti Zhotoviteľa uvedenej v čl. IV bod 4.2. tejto zmluvy v prípade preukázania nečitateľnosti a nepoužiteľnosti vytlačeného čiarového kódu, inak správne spracovaného dokumentu, požadovať, aby Zhotoviteľ znížil fakturovanú sumu o cenu uvedenú v čl. VII v bode 7.1. za vytvorenie a tlač čiarového kódu za každú zásielku s nečitateľným alebo nepoužiteľným čiarovým kódom. V prípade, že táto cena už bola vyfakturovaná, Objednávateľ má právo neuhradiť túto cenu. Objednávateľ má zároveň právo uplatniť si u Zhotoviteľa zmluvnú pokutu vo výške 10,00 eur za každú takúto zásielku. Objednávateľ má právo na neuhradenie ceny za spracovanie čiarového kódu a uplatnenie zmluvnej pokuty podľa tohto bodu zmluvy aj v prípade, ak požadovaná kvalita tlače čiarového kódu v zmysle čl. VI bodu 6.6. zmluvy bola v rámci poskytnutej vzorky podľa čl. II bodu 2.2. písm. i) preukázaná na minimálnej požadovanej úrovni.

**10.7.** Objednávateľ má právo v prípade preukázania nedodržania povinnosti Zhotoviteľa uvedenej v čl. IV bod 4.7. tejto zmluvy uplatniť si u Zhotoviteľa zmluvnú pokutu vo výške 1 000,00 eur.

**10.8.** Objednávateľ má právo uplatniť si zmluvnú pokutu vo výške 100,00 eur:

1. za každý pracovný deň, v ktorom nedošlo k splneniu povinnosti Zhotoviteľa uvedenej v čl. IV bod 4.5. tejto zmluvy alebo
2. za nedodržanie pokynov Objednávateľa v zmysle čl. IV bod 4.14. tejto zmluvy alebo
3. za každé nesplnenie povinnosti stanovenej v čl. IV bod 4.15. tejto zmluvy alebo
4. v prípade, že pri plnení predmetu zmluvy dôjde k nesprávnemu spracovaniu údajov, najmä ak adresátovi nebude zaslaný žiadny dokument, adresátovi bude zaslaný nepríslušný dokument alebo prázdny dokument, a to za každý chybný alebo nesprávne spracovaný dokument, čím nie je dotknuté právo Objednávateľa uplatniť si zároveň zmluvnú pokutu podľa bodu 10.5. a 10.6. tohto článku.

**10.9.** Uplatnením ktorejkoľvek zmluvnej pokuty alebo zmluvných pokút v zmysle tohto článku alebo úroku z omeškania v zmysle čl. VIII nie je dotknuté právo poškodenej zmluvnej strany na náhradu vzniknutej škody v celom rozsahu a právo na uplatnenie ďalšej zmluvnej pokuty podľa tejto zmluvy. Objednávateľ môže uplatňovať náhradu škody, pokuty a sankcie kumulatívne. Objednávateľ je oprávnený jednostranne započítať voči Zhotoviteľovi svoje pohľadávky vzniknuté z titulu náhrady škody a/alebo zmluvnej pokuty uplatnenej podľa tejto zmluvy.

**10.10.** V prípade, že zo strany Zhotoviteľa nedôjde k plneniu predmetu zmluvy alebo k čiastkovému plneniu zmluvy podľa objednávky Objednávateľa v zmysle čl. VI tejto zmluvy, Objednávateľ má právo uplatniť si zmluvnú pokutu vo výške 10 000,00 eur za každú objednávku, ku ktorej plneniu nedošlo čo i len čiastočne. V prípade, nesplnenia predmetu zmluvy v zmysle čl. XI bodu 11.7. zmluvy, Objednávateľ je oprávnený uplatniť si u Zhotoviteľa zmluvnú pokutu vo výške 30 000,00 eur.

**10.11.** Poškodená zmluvná strana je oprávnená porušiteľovi fakturovať samostatne zmluvnú pokutu i vzniknutú škodu. Porušiteľ je povinný faktúru uhradiť do 21 dní od jej doručenia.

**10.12.** Ak Zhotoviteľ nesplní predmet zmluvy v lehotách dohodnutých v tejto zmluve v dôsledku čoho Objednávateľ nedodrží príslušné termíny dané platnou právnou úpravou a Objednávateľovi bude uložená príslušným subjektom sankcia, Zhotoviteľ sa zaväzuje túto sankciu Objednávateľovi uhradiť v plnej výške do 14 dní odo dňa doručenia výzvy Objednávateľa na jej úhradu.

**10.13.** Sprostredkovateľ zodpovedá za škodu spôsobenú spracúvaním osobných údajov, ak neboli splnené povinnosti, ktoré sa na základe zákona OOU alebo touto zmluvou ukladajú výslovne sprostredkovateľovi, alebo ak konal nad rámec alebo v rozpore s pokynmi prevádzkovateľa, ktoré boli v súlade so zákonom. Sprostredkovateľ sa zbaví zodpovednosti ak preukáže, že vznik škody nezavinil.

**10.14.** Objednávateľ má právo aj na náhradu škody, ktorá mu preukázateľne vznikla nesplnením vlastnej daňovej povinnosti Zhotoviteľa, platiteľa DPH, v zmysle § 78 zákona č. 222/2004 Z. z. a následne uplatnením ručenia za daň voči Objednávateľovi v zmysle § 69b tohto zákona. Objednávateľ má zároveň právo uplatniť u Zhotoviteľa i trovy konania, ktoré mu vzniknú v konaní podľa § 69b zákona č. 222/2004 Z. z., s príslušným daňovým úradom.

**10.15.** Objednávateľ je oprávnený jednostranne započítať svoje pohľadávky voči Zhotoviteľovi, ktoré mu vznikli z dôvodu uplatnenia ručenia za daň voči Objednávateľovi v zmysle§ 69b zákona č. 222/2004 Z. z., vrátane trov konania, ktoré mu vznikli v konaní s príslušným daňovým úradom alebo z dôvodu dlžného poistného na zdravotné poistenie.

**10.16.** Objednávateľ je oprávnený uplatniť si náhradu škody, pokuty a sankcie kedykoľvek v priebehu plnenia predmetu zmluvy, ako aj po zániku zmluvy v prípade, ak porušenie zmluvných podmienok stanovených touto zmluvou zistí po zániku zmluvného vzťahu vyplývajúceho zo zmluvy.

**10.17.** Zhotoviteľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu Objednávateľa. Právny úkon, ktorým budú práva a pohľadávky postúpené v rozpore s týmto bodom zmluvy, bude neplatný.

**10.18.** Zhotoviteľ nie je oprávnený bez súhlasu Objednávateľa jednostranne započítať akékoľvek svoje pohľadávky voči Objednávateľovi s pohľadávkami Objednávateľa vyplývajúcimi z tejto zmluvy.

**Čl. XI**

**Ukončenie zmluvy**

**11.1.** Zmluva zaniká uplynutím dohodnutej doby jej platnosti a účinnosti alebo vyčerpaním finančného objemu (čl. XII bod 12.1. zmluvy).

**11.2.** Zmluvu je možné ukončiť:

1. písomnou dohodou zmluvných strán,
2. odstúpením od zmluvy, mimo prípadov uvedených v tejto zmluve, aj v súlade s ustanovením § 344 a nasl. Obchodného zákonníka,
3. písomnou výpoveďou zo strany Objednávateľa, s 1-mesačnou výpovednou lehotou, a to aj bez uvedenia dôvodu. Výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola doručená písomná výpoveď druhej zmluvnej strane.

**11.3.** Objednávateľ je oprávnený odstúpiť od zmluvy v prípade závažného porušenia povinnosti Zhotoviteľom, za ktoré sa považuje najmä porušenie ktorejkoľvek z povinností Zhotoviteľa uvedených v čl. IX zmluvy, v bode 12.3. zmluvy alebo v prílohe č. 4 zmluvy.

**11.4.** Objednávateľ je oprávnený odstúpiť od zmluvy v prípade, ak sa preukáže, že Zhotoviteľ a/alebo jeho Subdodávateľ uvedený v prílohe č. 3 tejto zmluvy nespĺňa podmienky a/alebo opatrenia v zmysle čl. IX.

**11.5.** V prípade, ak sa Zhotoviteľ dostane do omeškania s realizovaním predmetu tejto zmluvy bez zavinenia Objednávateľa, a toto omeškanie bude trvať viac ako tri pracovné dni, má Objednávateľ právo od tejto zmluvy odstúpiť. Odstúpením od zmluvy nie je dotknuté právo Objednávateľa na náhradu škody, uplatnenie sankcií a zmluvných pokút.

**11.6.** V prípade, že po podpise tejto zmluvy dôjde k zmene skutočností, na základe ktorých si Objednávateľ vykonanie predmetu zmluvy dohodol (zmena v legislatíve) môže Objednávateľ od zmluvy odstúpiť pričom je povinný túto skutočnosť bez zbytočného odkladu oznámiť písomne Zhotoviteľovi.

**11.7.** V prípade preukázania, že Zhotoviteľ nie je schopný plniť predmet zmluvy alebo ho nie je schopný naplniť v požadovanej kvalite alebo lehote, a to aj v čase testovacieho spracovania, Objednávateľ má právo odstúpiť od zmluvy. Ak Zhotoviteľ riadne nevykoná dohodnuté plnenie (vzťahuje sa aj na testovacie plnenie) v požadovanej kvalite, a to ani v primeranej Objednávateľom určenej dodatočnej lehote, považuje sa za preukázané, že Zhotoviteľ nie je schopný riadne plniť predmet zmluvy.

**11.8.** Objednávateľ je oprávnený odstúpiť od zmluvy, ak zistí, že Zhotoviteľ je zverejnený v zozname osôb, u ktorých nastali dôvody na zrušenie registrácie dane z pridanej hodnoty podľa § 81 ods. 4 písm. b) druhého bodu zákona č. 222/2004 Z. z., ktorý v zmysle § 69 ods. 15 tohto zákona zverejňuje Finančné riaditeľstvo Slovenskej republiky na portáli Finančnej správy Slovenskej republiky.

**11.9.** Objednávateľ je oprávnený odstúpiť od zmluvy, ak Zhotoviteľovi bol uložený jeden, alebo viacero trestov uvedených v §10 zákona č. 91/20161 Z. z. o trestnej zodpovednosti právnických osôb.

**11.10.** Odstúpenie od tejto zmluvy musí mať písomnú formu, musí byť doručené druhej strane a musí byť v ňom uvedený dôvod odstúpenia. Za preukázateľné doručenie odstúpenia od zmluvy sa považuje aj odmietnutie prevzatia odstúpenia zmluvy. V prípade, že bolo odstúpenie doručované prostredníctvom poskytovateľa poštových služieb a zásielka, ktorej obsahom bolo odstúpenie od zmluvy, sa vráti ako nedoručená alebo nedoručiteľná, považuje sa za doručenú dňom, v ktorom bol poskytovateľom poštových služieb vykonaný pokus o jeho doručenie.

**11.11.** Účastníci tejto zmluvy sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by účastníci tejto zmluvy alebo osoby ovládané účastníkmi tejto zmluvy porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

**11.12.** Každý účastník tejto zmluvy sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhého účastníka tejto zmluvy, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka tejto zmluvy žiadny neprimeraný dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením tejto zmluvy.

**11.13.** Každý účastník tejto zmluvy sa zaväzuje bezodkladne informovať druhého účastníka tejto zmluvy, pokiaľ si bude vedomý alebo bude mať konkrétne podozrenie na korupciu pri dojednávaní, uzatváraní alebo pri plnení tejto zmluvy.

**11.14.** V prípade, že akýkoľvek neprimeraný dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý účastníkovi tejto zmluvy alebo zástupcovi účastníka tejto zmluvy v rozpore s týmto článkom zmluvy alebo pokiaľ má účastník tejto zmluvy alebo zástupca účastníka tejto zmluvy dôvodnú príčinu domnievať sa, že takéto dary alebo výhody boli alebo sú poskytované, môže účastník dohody od tejto zmluvy odstúpiť.

**Čl. XII**

**Záverečné ustanovenia**

**12.1.** Zmluva sa uzatvára na dobu určitú do 31.12.2020, alebo do vyčerpania finančného objemu určeného v čl. VII bod 7.5., podľa toho ktorá skutočnosť nastane skôr. Zmluva nadobúda platnosť  dňom jej podpisu oprávnenými zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občianskeho zákonníka v znení neskorších predpisov.

**12.2.** Zmluvu je možné meniť alebo doplniť len formou očíslovaných písomných dodatkov podpísaných obidvoma zmluvnými stranami v súlade s §18 zákona o verejnom obstarávaní a ďalšími platnými právnymi predpismi.

**12.3.** Ak Zhotoviteľ použije na čiastkové plnenia predmetu zmluvy Subdodávateľov, zoznam týchto Subdodávateľov tvorí Prílohu č. 3 tejto  zmluvy. V prípade, že niektorý zo Subdodávateľov nie je v okamihu podpísania zmluvy známy a vstúpi do procesu v priebehu plnenia predmetu zmluvy, resp. sa zmení niektorý zo Subdodávateľov počas realizácie zmluvy, musí byť tento Subdodávateľ odsúhlasený zmluvnými stranami formou písomného dodatku k zmluve. Zhotoviteľ zodpovedá v plnej miere za dodržiavanie zmluvných podmienok dojednaných v tejto zmluve aj za svojich Subdodávateľov. V prílohe č. 3 tejto zmluvy musí Zhotoviteľ uviesť všetky subjekty, ktoré čiastkovo plnia predmet zmluvy.

**12.4.** Vzťahy medzi obidvoma zmluvnými stranami výslovne neupravené v tejto zmluve sa riadia príslušnými ustanoveniami Obchodného zákonníka a  príslušnými právnymi predpismi platnými v SR.

**12.5.** Zmluvné strany sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto zmluvy sa budú riadiť právnym poriadkom platným na území SR a na riešenie prípadných sporov je príslušný slovenský súd.

**12.6.** Táto zmluva je vyhotovená v 4 rovnopisoch, z ktorých každá strana po jej podpísaní obdrží 2 vyhotovenia. 1 rovnopis určený pre Objednávateľa obsahuje originál aktuálneho výpisu z Obchodného registra Zhotoviteľa (príloha č. 1 tejto zmluvy), ostatné rovnopisy nemusia obsahovať originál prílohy č. 1 tejto zmluvy.

**12.7.** Neoddeliteľnou súčasťou tejto zmluvy sú nasledovné prílohy:

**Príloha č. 1** – Aktuálny výpis z Obchodného registra Zhotoviteľa

**Príloha č. 2** – Platný certifikát o absolvovaní certifikačného auditu zameraného na informačnú bezpečnosť a ochranu osobných údajov u Zhotoviteľa podľa niektorých z noriem ISO27001, ISO27002, ISO17799 alebo Správa z externého auditu zameraného na informačnú bezpečnosť a ochranu osobných údajov u Zhotoviteľa. *(dokument a jeho presnú identifikáciu doplní Zhotoviteľ)*

**Príloha č. 3** – Zoznam subdodávateľov *(dokument vyplní Zhotoviteľ)*

**Príloha č. 4** – Opis bezpečnostných opatrení na ochranu osobných údajov *(Dokument vyplní Zhotoviteľ a/alebo Subdodávateľ, podľa toho kto bude spracovávať osobné údaje. Ak bude osobné údaje spracovávať Zhotoviteľ aj Subdodávateľ, príloha č. 4 bude predložená Zhotoviteľom aj Subdodávateľom samostatne.)*

V Bratislave dňa.............. V .................. dňa ........................

Za Objednávateľa Za Zhotoviteľa

**PhDr. Ľubica Hlinková, MPH titul, meno, priezvisko, podpis**

predsedníčka predstavenstva funkcia

Všeobecná zdravotná poisťovňa, a. s. názov spoločnosti

**PaedDr. Tibor Papp**

člen predstavenstva

Všeobecná zdravotná poisťovňa, a. s.